**Príloha k zápisnici VV KBT č. 6/2022**

**Novelizované Zásady na podporu turistických akcií z prostriedkov KBT pre rok 2023**

Finančná podpora akcií organizovaných klubmi v rámci KBT pomôže turistickým klubom pri finančnom zabezpečení týchto akcií, a súčasne spropaguje medzi turistami a účastníkmi na akciách aj samotný Klub bratislavských turistov.

Prideľovanie finančných prostriedkov je dostupné všetkým klubom, ktoré usporadúvajú akcie pre turistickú verejnosť.

Spravodlivosť v prideľovaní financií je zabezpečená dodržiavaním týchto zásad a transparentnosťou rozhodovacieho procesu, ktorý kontroluje KoK KBT.

**1.** Suma prostriedkov vyčlenených pre podporu turistických akcií klubov, odborov turistiky a fyzických osôb pôsobiacich v rámci KBT v roku 2023: **3 000 €.**

**2.** O podporu môžu žiadať všetky kluby a odbory turistiky, pôsobiace v rámci KBT do výšky najviac 300 eur na klub alebo odbor turistiky a najviac na štyri akcie v roku 2023.

**3.** O podporu môžu turistické kluby alebo odbory turistiky žiadať písomne (adresa: Klub bratislavských turistov, Záborského 33, 831 03 Bratislava), alebo elektronicky (mailom na adresu: kbt.bratislava@gmail.com). V termíne do 30. 11. 2022 môžu kluby žiadať o podporu akcií, ktoré sa budú konať v prvom polroku 2023, k dispozícii na rozdelenie bude suma 1 500 eur. V termíne do 31. 5. 2023 môžu kluby žiadať o podporu akcií, ktoré sa budú konať v druhom polroku 2023, k dispozícii na rozdelenie bude suma 1 500 eur.

**4.** O rozdelení podpory na turistické akcie pre kluby a odbory turistiky – žiadosti podané do 30. novembra 2022 - rozhodne VV KBT najneskôr do 31. 12. 2022, a najneskôr do 30. 6. 2023, u žiadostí podaných do 31. 5. 2023.

**5.** Pri rozdeľovaní prostriedkov budú uprednostnené akcie s dlhoročnou tradíciou a akcie zaradené do kalendára akcií Malé Karpaty, čo však nevylučuje podporu nových zaujímavých akcií.

**6.** Náklady na akcie sa budú preplácať klubom a odborom turistiky na základe vyúčtovania nákladov podľa platných zásad o hospodárení, po predložení dokladov o platbe (bločky a faktúry) a podaní stručnej správy o akcii.

**7.** Kluby a odbory turistiky, ktoré dostanú finančnú podporu na usporiadanie akcií budú v rámci svojich možností uvádzať na propagačných materiáloch k danej akcii Klub bratislavských turistov ako spolu usporiadateľa akcie.

**8.** VV KBT bude informovať o možnosti žiadať o podporu na usporiadanie turistických akcií zaslaním týchto zásad na kontaktné adresy klubov najneskôr do 31. 10. 2022. Po rozdelení prostriedkov na akcie klubov, zašle VV KBT všetkým klubom informáciu o tom ako VV KBT rozhodol o pridelení prostriedkov s odôvodnením svojich rozhodnutí.

**9. Dotácia sa neposkytuje na akcie, na ktorých sa vyberá štartovné.**

Schválil VV KBT dňa 27.09.2022